มีเพศสัมพันธ์กับแฟนวันนี้ ไม่ได้ใส่ถุงหลั่งใน ปกติจะทานยาคุมแบบแผง 21 เม็ด กินมาตลอด แต่พึ่งหมดแผงไปเมื่อวันเสาร์ที่ผ่านมา รอ7วันเพื่อจะทานแผงต่อไป อยากทราบว่าเหตุการณ์แบบนี้ควรซื้อยาคุมฉุกเฉินมาทานมั้ย
สวัสดีค่ะ หากที่ผ่านมา ทานยาคุมได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% รวมถึงในช่วงที่เว้นระยะการทานยาคุม 7 วันด้วยค่ะ ดังนั้น การที่มีเพศสัมพันธ์ในช่วงที่เว้นระยะ 7 วัน จึงไม่จำเป็นต้องทานยาคุมฉุกเฉินร่วมไปด้วยแต่อย่างใด เพราะจะทำให้ได้รับผลข้างเคียงโดยไม่จำเป็น และอาจมีผลทำให้ประจำเดือนไม่มาได้ทั้งนี้ เมื่อทานยาคุมครบ 21 เม็ดมา 2-4 วัน ก็ควรจะมีประจำเดือนมาด้วยค่ะ หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ